
	[bookmark: nev]ISTENES GYÖRGY
járműmérnöki
BSc, 7. félév
Széchenyi István Egyetem
Műszaki Tudományi Kar
	






Témavezető:
	Dr. Horváth Zoltán
egyetemi tanár, SZE MTK




Matlab-FEM optimalizációs környezet kialakítása és alkalmazása elektromos járműmotorok fejlesztésére

Mivel villamos hajtásrendszereket sok személyautóban és más járműben is alkalmaznak már, a széles körben változó felhasználási területek megkövetelik az egyes alkalmazásokhoz szabott motorok tervezését. A különböző szempontok szerinti specifikus motorok megtervezéséhez az egyik legcélravezetőbb eszköz a validált szimuláción alapuló többcélú optimalizáció. Jó példa ennek a módszernek az alkalmazására a F. Bittner, I. Hahn: Kriging-Assisted Multi-Objective Particle Swarm Optimization of Permanent Magnet Synchronous Machine for Hybrid and Electric Cars című tudományos cikk. [5]
Dolgozatomban egy általam készített, villamos járműmotorok fejlesztését célzó, számítógépes szimulációkon alapuló optimalizációs rendszert, ennek validálását és alkalmazását mutatom be.
A motorok vizsgálatához a motormodelleket és szimulációt az ANSYS Maxwell környezetben valósítottam meg. Az optimalizációs problémát a motortervezéssel szemben támasztott mérnöki szempontok szerint állítottam fel:
• tervezési változók: a motor geometriai paraméterei;
• célfüggvények és típusaik: veszteségek (pl. ohmikus ellenállás, örvényáram miattiak) minimalizálása és a mágnesek tömegeinek minimalizálása;
• kényszerfeltételek: a geometriára vonatkozó gyárthatósági feltételek, illetve az egyes optimalizációs paraméterek alsó és felső határértékei.
A MATLAB többcélú genetikus optimalizáló algoritmusának segítségével végeztem az optimalizációt, amit egy általam készített könnyen kezelhető MATLAB input-output felülettel kezelek.
A szimulációt a nemzetközi szakirodalomban publikált Toyota Prius elektromos motorjának mérési adataival validáltam. A MATLAB – ANSYS Maxwell optimalizációs keretrendszert alkalmaztam a SZE Járműipari Kutatóközpontja által tervezett SZEM2 motor fejlesztésére.



